[bookmark: _GoBack]«Ақмола облысы Қосшы №3 мектеп-лицейі» КММ
«Құндылыққа негізделген білім беру — бүгінгі талап» мектепішілік семинары
21.05.2026

      Мектебімізде білім беру сапасын арттыру және заманауи талаптарға сай педагогикалық тәжірибені жетілдіру мақсатында Галымжанов Б.Г. «Құндылыққа негізделген білім беру — бүгінгі талап және дарынды оқушыларды анықтау» тақырыбында семинар өткізді.
     Семинардың негізгі мақсаты — оқыту үдерісінде ұлттық және жалпыадамзаттық құндылықтарды кіріктіру, сондай-ақ дарынды және қабілетті оқушыларды ерте анықтау мен оларды қолдау жолдарын қарастыру болды.
     Іс-шара барысында педагогтер құндылыққа бағытталған білім берудің маңыздылығы, оның оқушы тұлғасын қалыптастырудағы рөлі туралы өз тәжірибелерімен бөлісті. Қатысушылар сабақ барысында оқушылардың бойына жауапкершілік, құрмет, еңбекқорлық, ынтымақтастық сияқты маңызды қасиеттерді дарытудың тиімді әдіс-тәсілдерін талқылады.
    Сонымен қатар, дарынды оқушыларды анықтау бағытында психологиялық-педагогикалық әдістер, диагностикалық жұмыстар және пәндік олимпиадалар мен ғылыми жобаларға дайындау жолдары кеңінен қарастырылды. Мұғалімдер оқушылардың қабілетін дамытуда сараланған тапсырмалардың, жобалық жұмыстардың және заманауи технологиялардың тиімділігін атап өтті.
    Аталған семинар педагогтердің кәсіби дамуына оң әсерін тигізіп, тәжірибе алмасуға мүмкіндік берді. Болашақта да осындай мазмұнды іс-шаралар жалғасын табады деп күтілуде

